*Varró Dániel*

**Nyúl tavaszi éneke**

Mert, jaj, a nyár, mint lepke röppen

és ősszel minden oly riadt,

és télen sűrű, lassú ködben

dideregnek a nyúlfiak.

Tavasz, te cuppanásnyi szikra,

ha tappancsod a sárba lép,

vidorság száll a kis nyuszikra,

s megédesül a sárgarép’.

Bajuszt pödörsz a napsugárból,

s ugrálsz, mint gyönge, lenge nyúl.

Ó, jaj, tavasszal szép a zápor

és sokkal később alkonyul.